AVASTUSRETKED JUMALA SÕNAS
Nende sõnade ja selle lauluga
alustatakse teenistusi igas sünagoogis üle maailma.
Selle laulu sõnum on:
"Kuule, Iisrael! Issand, meie Jumal Issand, on ainus."
Edasi on Piiblis kirjas,
et armasta Issandat, oma Jumalat, kõigest südamest, hingest ja väest.
Huvitav on seejuures,
et me, juudid, laulame seda laulu sünagoogides kolm korda.
"Kuule, Iisrael! Issand, meie Jumal Issand, on ainus."
Heebrea keeles ütleme seda salmi mitmuses.
Täpselt nagu see on kirjutatud Piibli alguses:
"Tehkem inimesed oma näo järgi.."
See kõik viitab asjaolule, et Jumal on mitmuses:
Püha Vaim, Jeshua ehk Jeesus ning taevane Isa.
Jumal peab juutide arusaamist selles vallas avardama.
Olen Rory Kaye.
Tere tulemast vaatama saadet "Avastusretked Jumala sõnas",
mida on tõlgitud nii soome, rootsi kui eesti keelde.
Võib-olla ka mõnesse teise keelde.
Selles saates räägin, kuidas õppida Jumala häält tundma.
Ta räägib meiega ja tahab, et me kuulaksime Teda.
Tahan lugeda teile Jesaja 50.
Loen esmalt 4. salmist.
"Issand Jumal on mulle andnud õpetatud keele,
et ma oskaksin vastata väsinule, virgutada teda sõnaga.
Ta äratab igal hommikul,
ta äratab mu kõrva, et ma kuuleksin õpilaste kombel."
See on tegelikult esimene koht,
kus Piiblis kasutatakse sõna "õpilane" või "jünger".
Uues Testamendis
kasutatakse seda sõna enam kui sada korda.
Siin öeldakse Jeesuse kohta, et Tal on kõrv, et kuulda Jumala häält.
Ta kuulas Jumala juhiseid hommikust õhtuni.
Eelmistes saadetes rääkisin, et uues lepingus Jumalaga
saame Temalt juhiseid, oleme Tema lapsed,
õpime tundma Teda, elame püsivas suhtes Temaga
ning teame, et oleme saanud Temalt patud andeks.
Jeesus elas selliselt kogu aeg.
Ta õppis pidevalt Jumalalt ning sai Temalt juhiseid.
Ta ütles isegi, et ei tee ega ütle midagi,
ilma et Ta oleks kuulnud Jumalalt, mida öelda, palvetada või teha.
Enne kui Ta läks ristile ning veetis Jumalaga aega,
rääkis Ta Jumalale kõike, mis oli Tema südamel.
Enne ristile minekut hüüdis Ta Jumala poole kolm korda:
"Isa, kui see on võimalik, siis möödugu see karikas minust,
kuid sündigu Sinu, mitte minu tahe."
Palve ajal oleme osaduses Jumalaga.
Kui veedad isiklikult aega Jumalaga,
annab Ta sinulegi õpilase kõrva, et võiksime Temalt saada juhiseid.
Võime Jumalat kuulda seisneb isiklikus ajas Temaga.
Kui meie Issand ja Päästja vajas 40 päeva eraldatust ja paastu,
et võita vaenlane tema elus, kelleks oli Saatan ise,
on meilgi vaja Jumalaga aega paastus ja palves,
et saada võitu sellest, mis peaks tahtma meid takistada.
Julgustan sind võtma isiklikku aega Jumalaga.
Samuti õpi olema valmis vastu võtma Jumalalt juhiseid.
Pea meeles, et proovid läbi kõike, kas miski on Jumalast.
Kui see peab vastu Jaakobuse 3:17 testile,
siis asi on Jumalast.
Mis on seal kirjas?
Taevast pärinev tarkus
on esmalt puhas, siis rahumeelne, kergesti vastuvõetav, tulvil halastust,
mõistev, leebe, täis häid vilju, erapooletu ja teeskluseta.
Tahan lugeda, mida kirjutatakse Jesaja 50. peatükis Jeesusest.
See teeb selgemaks prohveteeringu Temast.
"Ma andsin oma selja peksjaile ja põsed neile, kes katkusid karvu,
ma ei peitnud oma palet teotuse ja sülje eest."
See on prohveteering Jeesusest tulevikus.
Siin ei räägita Jesajast vaid ta räägib siin Jeesusest tulevikus.
7. salm: "Issand Jumal aitab mind:
seepärast ma ei jäänud häbisse, seepärast ma muutsin oma näo
otsekui ränikiviks, sest ma teadsin, et ma ei jää häbisse."
Jeesus läks ristile rõõmu tõttu pärast ülestõusmist
ja meie tõttu, kes saame nüüd tulla Tema tõttu Jumala riiki.
Jeesus ütles siin: "Issand Jumal aitab mind.."
Tahan lugeda edasi 51. peatükist.
Alustasin lugemist "Shema Yisrael" ehk "Kuule, Iisrael."
Meil on ääretult oluline kuulata Jumalat.
Jeesus ütles, et paljud kuulavad, kuid nad ei kuule,
aga kui sul on kõrvad kuulda, siis kuula, mida Jumalal on öelda.
Jumal tahab, et kuulaksime.
Peame seda teadma.
See on uue lepingu esimene tõotus:
"Panen oma seaduse (juhise, tarkuse) sinu mõtetesse ja südamesse."
Loen Jesaja 51:1.
"Kuulge mind, õigluse nõudjad, Issanda otsijad!
Vaadake kaljut (Jeesus, Yeshua) mille küljest te olete raiutud,
ja kaevuauku, kust olete välja kaevatud."
4. salm: "Pane mind tähele, mu rahvas, mu hõimud, kuulake mind!
Sest minult lähtub Seadus
(siin räägitakse Jeesusest) ja mu õigus rahvaile valguseks.
5. salm: "Äkitselt ligineb mu õiglus, ilmub mu pääste
ja mu käsivarred mõistavad rahvaile kohut:
mind ootavad saared ja loodavad mu käsivarre peale."
Tahan veelkord lugeda Jesaja 54:5.
"Sest sinu Looja on su mees, vägede Issand on tema nimi.."
Jumal on kui meie abikaasa
ning meie Tema kogudusena oleme kui Tema pruut.
Ta on me Looja.
Jumal lõi kõik koos Jeesusega, sest Temata ei ole midagi loodud.
"Sest sinu Looja on su mees,
vägede Issand on tema nimi; sinu lunastaja on Iisraeli Püha,
teda nimetatakse kogu maailma Jumalaks."
Kui Jeesus oli maailmas, tegi Ta hämmastavaid avaldusi.
Näiteks ütles Ta: "Mina ja Isa oleme üks."
Lisaks ütles Ta: "Minust lahus ei suuda te midagi teha."
"Jääge minusse, ja mina jään teisse."
Juudina oli üks mu lemmik lugu
Vanas Testamendis, mida ma seostasin Jeesusega.
Mu lemmiklugu, kui kasvasin üles
maailma suurimas sünagoogis, mis asub New Yorgis,
nimega Emmanu-El, oli piiblilugu Eelijast.
Eelija kuulas Jumala häält, mis ei olnud tormis
ega suurtes tuultes vaid vaikses tasases hääles.
Heebrea keeles on see fraas palju väelisem:
"Tema on hääl, mis kõnetab meid vaikuses."
Tahan rääkida sulle, kuidas võiksid kuulda Jumalalt.
Jumal ütleb järgmist: "Kui tahad õppida Minu häält kuulma,
pead vaigistama oma hinge ja mõistuse
ning kuulama, et saada Minult juhiseid.
Ma annan neid sulle.
Küsi Minult tarkust ning Ma annan sulle juhiseid."
Sedasama öeldakse Jaakobuse 1:5,
kuid see on isiklik sõnum Jumalalt sinule.
Ta tahab, et vaigistaksid oma südame
ja oleksid valmis vastu võtma ning Teda kuulama.
Vaatame, mida Jeesus ütleb Matteuse 12. peatükis.
Matteus oli raamatupidaja või maksukoguja
ja kui Jeesus kutsus teda, jättis ta kõik maha ja järgis Teda.
Ta oli ka väga hea arhiveerija.
Selles evangeeliumis on Jeesuse elu ülestähendused Matteuse poolt.
17. salmis kirjutab Matteus:
"..et läheks täide, mida on räägitud prohvet Jesaja kaudu.."
Siit tuleb taas Vana Testamendi prohveteering Jeesuse kohta.
Meil on vaja teada Vana Testamenti,
et võiksime Uut Testamenti täielikult väärtustada.
Matteuse 22:18: "Vaata, see on mu sulane,
kelle ma olen valinud, mu armastatu, kellest mu hingel on hea meel.
Ma panen oma Vaimu tema peale
ja ta kuulutab paganaile (rahvastele) õigust."
21. salm: "ja paganad (rahvad) loodavad tema nime peale."
Armastan seda.
Selle peatüki lõpus on kaks salmi, mis tekitavad minu kogemustel
enim segadust Skandinaavias ning mujal, kus olen külastanud.
Matteuse 12:31-32: "Seepärast ma ütlen teile:
Inimestele antakse andeks iga patt ja teotamine,
aga Vaimu teotamist ei anta andeks.
Ja kui keegi ütleb midagi Inimese Poja (Jeesuse) vastu,
võib ta saada andeks, aga kui keegi ütleb midagi
Püha Vaimu vastu, ei andestata talle ei sellel ega tulevasel ajastul."
Tean, et paljud vaatajad mõtlevad, kas on seda ehk teinud.
Seda kirjutati Jeesuse ajal elavate juudi juhtide kohta,
kes nägid kõiki tunnustähti, mida Messias pidi tegema -
tervendas kõiki haigeid, ajas inimestest kurje vaime välja,
kuulutas Jumala head uudist ning Tema riiki -,
kuid siiski nimetasid nad Tema väge Saatana omaks.
See oli Püha Vaimu teotamine.
Kui sa tänapäeval teed negatiivse märkuse minu
või kellegi teise jumalateenija kohta, kuidas Jumal meie läbi tööd teeb -
oleme inimesed, kes teevad samuti vigu
ning oleme Jumala armuta väärtusetud -,
siis sa ei tee pattu, mis oleks andestamatu.
Tahan sind julgustada,
et kui muretsed selle pärast, siis võid selle ära unustada.
Sel juhul sa ei ole teinud andestamatut pattu,
kuna see asjaolu kehtis üksnes tolle aja variseridele.
Võta vastu Jumala andestus ning liigu Temaga edasi.
Liigume ka Piiblis edasi.
Loen teile Jeesuse sõnu,
mida tsiteerib Matteus oma evangeeliumis 12:35.
"Hea inimene võtab heast varamust head
ja kuri inimene võtab kurjast varamust kurja.
Aga ma ütlen teile, et inimesed peavad kohtupäeval
aru andma igast tühjast sõnast, mis nad on rääkinud,
sest su sõnadest mõistetakse sind õigeks
ja su sõnadest mõistetakse sind süüdi."
Jumal tahab, et oleksime ettevaatlikud oma sõnadega
ning elaksime pühalt juba sellel ajal.
Variserid ja kirjatundjad küsisid Jeesuselt tunnustähte.
"Õpetaja (hbr "rabi"), me tahame sinult näha tunnustähte!"
Jeesus ütles neile: "Aga tema ütles neile:
"See kuri ja abielurikkuja sugupõlv nõuab tunnustähte.."
Nad nõudsid teda, et uskuda.
Pole väär küsida tunnustähte või imet tervenemiseks,
kuid nad küsisid siin tunnustähte, et uskuda.
"Sest otsekui Joona oli valaskala kõhus
kolm päeva ja kolm ööd, nõnda peab Inimese Poeg
olema maapõues kolm päeva ja kolm ööd."
Kui Jeesus räägib siin, et on kolm päeva ja ööd maapõues,
võib tähendada, et Ta lüüakse risti
ning kolme päeva pärast Ta tõuseb surnust üles.
Traditsiooni kohaselt räägitakse kahest päevast,
kuid me ei peatu täna sellel pikemalt.
Vaatame veel Matteust, täpsemalt 14. peatükki.
Jeesus ütles oma õpilastele
peatselt pärast vee peal kõndimist: "Olge julged.."
Õigemini, kui nad nägid Jeesust vee peal kõndimas.
"Olge julged, see olen mina, ärge kartke!"
Peetrus vastas: "Issand, kui see oled sina,
siis käsi mind tulla enda juurde vee peale!"
Peetrus ei saanud seda juhist Jumalat,
kuid see mõte oli lihtsalt tema vaimus.
Kas teate, mida Jeesus ütles?
Tule!
Jumalale meeldib,
kui oleme valmis välja astuma ning küsima julgeid küsimusi.
Sageli laseb Ta meil aidata lahendusel tulla.
"Tema ütles: "Tule!"
Ja Peetrus astus paadist välja
ning kõndis vee peal ja tuli Jeesuse juurde."
Kahtlejatele tahan öelda,
et see on võimalik, sest see on Piiblis.
Mul on üks sõber, kes käis Indoneesias
sealse ärkamise ajal umbes 60 aastat tagasi.
Kui nad ei pääsenud ühelt saarelt teisele,
lasi Jumal neil käia vee peal.
Ta ütles, et iga tehtud samm oli kui kindlal pinnasel.
Jumal suudab teha imesid.
Inimesed muidugi kahtlevad
ning isegi Peetrus hakkas kahtlema, kui ta vaatas ümbritsevat ja tuult.
"Jeesus sirutas kohe oma käe, haaras temast kinni ning ütles talle:
"Sa nõdrausuline, miks sa kahtlesid?""
Peetrus oli käinud vee peal,
kuid Jeesus ütles siiski, et Peetrusel oli vähe usku.
Kui oled ka kuulnud Jumala häält, võid kergelt langeda tagasi
ja omada väikest usku ning seada kõike kahtluse alla.
Kallid, kuulake.
Jumal tõotab meile uues lepingus,
et annab meile oma seaduse - juhised me südamesse ja mõtetesse.
Jumal tahab anda meile juhiseid ning alandliku südame,
mis võtab kergelt vastu ka tarkust vaimsetelt juhtidelt,
teistelt inimestelt ja sellest, mis on kirja pandud.
Kõik peab siiski kattuma Jumala sõnaga.
Selle läbi võid teada, kas miski on Jumalast või mitte.
Jaakobuse 3:17 - kas see kattub taevase tarkusega?
Jumal kõnetab meid üksnes taevase tarkuse läbi.
Taevast pärinev tarkus on esmalt puhas, siis rahumeelne,
kergesti vastuvõetav, tulvil halastust, mõistev, leebe,
täis häid vilju, erapooletu, teeskluseta, kompromissitu.
Armastan seda.
Julgustan sind kuulama.
Shema Yisrael.
Kuula, Jumala rahvas.
See pole üksnes Iisraelile vaid kõikidele, kelles elab Püha Vaim.
Kui kahju, kui meis elab Püha Vaim,
kuid ei saa meile eales anda juhiseid.
Usun, et Jumal tahab anda meile juhiseid.
Seda mitte üksnes me elus
vaid Ta tahab anda vastuseid ja lahendusi.
Jumal tahab, et oleksime üleloomulikud inimesed,
kes saavad Temalt juhiseid kõigis valdkondades.
Mainisin eelmises saates, kuidas kohtusin Iisraelis
bussifirma juhiga, kui riigis kasvas bussipommitamiste hulk.
Kui nad ütlesid, et ei tea, mida teha, lubasin küsida Jumalalt,
kuna Ta on tõotanud anda meile tarkust.
Hiljem sain neile Jumalalt juhise, et tõkestada bussipommitamisi.
Tahan, et teaksid,
et Jumal tahab anda sulle tarkust igaks olukorraks.
Igaks olukorraks.
Loeme Markuse evangeeliumi.
Markuse 6. peatükis oli Jeesus just toitnud viit tuhandet.
Enne seda sai Ta
väga halva uudise Tema nõbu Ristija Johannese kohta,
kes prohveteeris, et Tema on Messias.
Seetõttu on Johannes aegade suurim prohvet -
mitte imede tõttu - ta ei teinud neid - vaid just tema sõnumi tõttu.
Jeesus läks eraldatud paika..
31. salmis ütles Ta õpilastele:
"Tulge omaette üksildasse paika ja puhake pisut!"
Tema juurde tulid inimesed, kes olid näljased.
Õpilased ütlesid, et keegi peab neile midagi süüa andma.
Jeesus vastas seepeale: "Andke teie neile süüa!"
"Mitu leiba teil on? Minge vaadake!"
"Viis, ja kaks kala."
Usun, et teate seda lugu.
34. salmis öeldakse, et sellest sai söönuks 5000 meest.
Siin ei arvestata naisi ja lapsi, mistõttu võiks öelda,
et viiest leivast ja kahest kalast sai toidetud umbes 20 000 inimest.
Jumal tahab võtta meil oleva ning seda paljundada.
Mul on sõbrad Mosambiigis, kelle nimed on Heidi ja Rolland Baker.
Kohtusin nende misjonäridega, kui külastasin neid mõni kuu tagasi.
Nad olid näinud enam kui tosin korda, kuidas toitu paljundatakse.
Mina nägin seda vaid kord ühe sõbra juures Minnesotas.
Meil oli toitu kõigest 20 inimesele, kuid meile tuli 180 inimest lisaks.
Mina pidin köögis toitu jagama, milleks oli chilli con carne.
See oli umbes 38 aastat tagasi.
Mäletan seda lugu hästi, kuigi oli pea 39 aastat tagasi.
Mäletan, kui võtsin kulbiga toitu, täitus potis tühimik.
Lõpuks saime toita kõiki 200 külalist.
Jeesus julgustab meid uskuma.
Jeesuse ajal oli probleem, mis on ka tänapäeval.
Markuse 6:52: "sest nad ei olnud
leibade loost veel aru saanud, vaid nende süda oli jäänud kõvaks."
Süda võib minna kergelt kõvaks,
kuid Jumal tahab me südameid pehmendada.
Hesekielis öeldakse, et Jumal tahab anda meile pehme südame
ja oleksime täidetud Püha Vaimuga ning et Ta annab meile juhiseid.
Tahan lugeda 1. Johannese 2:26-27.
Johannes oli väga tark mees, täpsemalt pastor.
Ta elas Efesoses, mida saab tänapäevalgi külastada.
Külastasin seda isegi möödunud aastal Kagu-Türgis.
Ta elas seal Jeesuse emaga.
Kui Jeesus rippus ristil,
palus Ta Johanneselt, et ta hoolitseks Tema ema eest.
Jeesus tõusis küll surnust üles, kui läks tagasi Taevasse.
Jeesus hoolis oma emast ning Johannes hoolitses tema eest.
Külastasin maja, kus nad Efesoses elasid.
Johannes käis Efesosest jutlustamas
rannikutpidi üles Türgini, kuni sisemaani.
Ta läks rannikut pidi sisemaani ning sealt alla.
Kui Jumal räägib Johannesega -
räägin Jumala hääle tundmisest ning Ilmutuse raamatust.
Ilmutuse raamatus, siis esmalt räägib Jeesus
tema pastori südamest ning räägib nendest
seitsme linna kogudustest, mida Johannes tavatses külastada.
Igal aastal käis Johannes
ringkäigul Filadelfias, Patmoses, Laodikeias ja teistes linnades.
Jeesus andis Johannesele juhiseid iga linna kogudusele.
Leian, et see on väga huvitav.
Jeesus kõneles ka lõpuaegadest -
räägin sellest järgmine kord - ning uuest taevast ja uuest maast.
Peame pöörama tähelepanu tuleviku prohveteeringutele,
mitte elama viisil nagu kõik jääks alati
nii nagu need on, sest see pole nii.
Jeesus räägib sellest selgelt.
Vaatame, mida Johannes räägib enda elu lõpus.
"Ma kirjutasin seda teile nendest, kes püüavad teid eksitada.
Aga võidmine (Püha Vaim), mille te olete saanud temalt,
püsib ju teis ning teil pole vaja, et keegi (inimene) teid õpetaks;
vaid nii nagu tema võidmine teid kõiges õpetab.."
Võiks öelda, et meis on ööpäevaringne rabi -
Jumala Vaimu võidmine - õpetaja meis.
Siin öeldakse, et tema õpetab meid kõigis asjus.
"- see on tõde, mitte vale -
ja nii nagu tema teid on õpetanud, nõnda püsige Kristuses."
Loeme, mida ütles Paulus Püha Vaimu kohta.
Vahel küsitakse, miks me nimetame Püha Vaimu Jumalaks.
Teame taevast Isa, kes on Jumal.
Jeesus ehk Jumala Poeg - Tema osas on vaja mõnedel veenmist.
Mina olen igatahes veendunud, et Ta on see, kelleks Ta end nimetab.
Jeesus iialgi ei valetanud ega liialdanud.
Kuidas on aga Püha Vaimuga?
Apostel Pauluse sõnum Temast on ääretult huvitav.
2. Korintose 3:16.
15. salmis räägib Paulus juutidest ning nendest,
kes veel ei näe ega tea, kes Jumal on tegelikult,
"Aga kui nende süda pöördub Issanda poole.."
Meie peame pöörduma ehk meelt parandama
ning see kate, et me ei tea, kes on Jeesus, eemaldatakse.
16. salmis öeldakse:
"Aga kui nende süda pöördub (ingl "praeguse") Issanda poole.."
Siin viidatakse Püha Vaimule, kes on hetkel siin maailmas.
Kui keegi räägib
Jumala hääle kuulmisest, mõeldakse Püha Vaimu,
mitte et Jeesus külastas neid eraldi ja hakkas inimestega rääkima.
Jeesus on end sel viisil inimestele ilmutanud.
Mul on mitmeid sõpru, kes on Jeesust näinud.
Kui räägitakse Jumala häälest, viidatakse sellega Püha Vaimule.
"Ent Issand on Vaim,
ja seal, kus on Issanda Vaim, on vabadus.
"Aga meid kõiki, kes me katmata palgega
(mitte kui Mooses, kes kattis end, kui oli olnud Jumala auhiilguses).."
Meid kõiki muudetakse
Tema sarnaseks kujuks kirkusest kirkusesse.
Auhiilgus on Jumala ligiolu.
"Seda teeb Issand, kes on Vaim."
Seega Jumala ligiolu kasv me elus on Püha Vaimu töö.
Ära karda Püha Vaimu tööd
vaid võta see rõõmuga vastu ning samuti Tema juhiseid.
Tema räägib sinuga ning ilmutab sulle Jumala tahet.
Taevane Isa ja Jeesus
ei võistle omavahel vaid teevad täielikult koostööd.
Loodan, et see on olnud sulle abiks.
Loen veel mõningaid kirjakohti ning lõpetan siis prohveteeringuga.
Roomlaste 12:9-12.
"Armastus olgu siiras. Kurjast hoidudes kiinduge heasse!
Vennaarmastuses olge üksteise vastu hellad,
vastastikuses austuses jõudke üksteisest ette!
Teenige Issandat tüdimatu innuga ja vaimult tulisena!
Olge rõõmsad lootuses,
vastupidavad viletsuses, püsivad palves!"
Üks põhjus, miks Jumal tahab,
et oleksime palves ustavad või püsivad
on et saaksime juhiseid ja palvetaksime Tema tahte järgi.
Viimaks 16.-17. salm: "Olge omavahel üksmeelsed!
Ärge mõtelge kõrgilt,
vaid laske end tõmmata madalate hulka!
Ärge olge endi meelest targad!
Ärge tasuge kellelegi kurja kurjaga,
hoolitsege selle eest, mis on hea kõigi inimeste silmis!"
Ma kuulsin, kuidas Püha Vaim
ütles mulle kolme aasta jooksul: "Tee kõike õigesti."
Miks?
Selleks, et miski ei takistaks
inimestel meie läbi Jumala sõna kuulmast.
Tahan lugeda teile ühe viimase kirjakoha.
See on Johannese evangeeliumist.
Jeesus räägib selles kohas oma jüngritele enne ristilöömist.
Johannese 15:4:
"Jääge minusse, ja mina jään teisse.
Nii nagu oks ei suuda
kanda vilja omaette, kui ta ei jää viinapuu külge,
nõnda ka teie, kui te ei jää minu külge."
7.-8. salm: "Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile.
Selles on minu Isa kirgastatud,
et te kannate palju vilja ja saate minu jüngriteks."
10. salm: "Kui teie peate minu käske, siis te jääte minu armastusse.."
Seda ma olen teile rääkinud, et .. teie rõõm saaks täielikuks.
"Minu käsk on see: armastage üksteist.."
15. salmis ütleb Ta,
et ei nimeta meid teenreiks vaid sõpradeks.
Jumal ütleb: "Oled Minu sõber,
seetõttu oota Mind ja kuula Minu juhiseid.
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind!
Tõlge: Mailis Mägi